**CSENGŐD KÖZSÉG POLGÁRMESTERE**

### 

### ELŐTERJESZTÉS

(a Képviselő-testület 2018. április 24-ei ülésére)

## TÁRGY: CSENGŐDI NAPKÖZI OTTHONOS ÓVODA TOVÁBBKÉPZÉSI PROGRAMJÁNAK JÓVÁHAGYÁSA

Csengőd Község Önkormányzata fenntartásában működik a Csengődi Napközi Otthonos Óvoda.

A nemzeti köznevelésről szóló 2011. évi CXC. törvény (továbbiakban: Nkt.) 62.§ (1) bekezdésének k) pontja, valamint a 62.§ (2) bekezdése alapján a pedagógus köteles magát folyamatosan fejleszteni, illetve hétévenként legalább egy alkalommal - jogszabályban meghatározottak szerint - továbbképzésben vesz részt.

A pedagógus-továbbképzésről, a pedagógus-szakvizsgáról, valamint a továbbképzésben részt vevők juttatásairól és kedvezményeiről szóló 277/1997. (XII. 22.) Korm. rendelet 1.§ (2) bekezdése szerint a nevelési-oktatási intézmény vezetője az (1) bekezdésben meghatározott feladatok végrehajtására, a pedagógiai program figyelembevételével középtávú, **öt évre szóló (a továbbiakban: továbbképzési időszak) továbbképzési programot készít**. A továbbképzési programot a nevelőtestület véleményének kikérését követően **a fenntartó fogadja el.** A továbbképzési időszak a program elfogadását követő év szeptember hónap első napján kezdődik, és az ötödik év augusztus hónap utolsó munkanapján fejeződik be. A továbbképzési programot a továbbképzési időszak első évét megelőző év március 15-éig kell elfogadni. A továbbképzési program felülvizsgálatára a fenntartóval egyeztetve évente egy alkalommal kerülhet sor.

A fenti jogszabályi rendelkezéseknek megfelelően a köznevelési intézmények vezetője elkészítette a 2018. szeptember 1.-2023. augusztus 31. időszakra vonatkozó továbbképzési programot. Az Nkt. 70. § (2) bekezdés e) pontja értelmében a továbbképzési program elfogadásáról a nevelőtestület dönt.

Az óvodavezető az elkészített továbbképzési programot megküldte jóváhagyásra a fenntartó részére. A továbbképzési program az előterjesztés mellékletét képezi.

A fenntartó a Nkt. 83. § (2) bekezdés g) pontja alapján dönt a továbbképzési program jóváhagyásáról.

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s e n g ő d, 2018. április 20.**

**Lajter Ferenc s.k.**

polgármester

**H A T Á R O Z A T- J A V A S L A T**

Csengőd Község Önkormányzatának Képviselő-testülete

1. a nemzeti köznevelésről szóló 2011. évi CXC. törvény 83. § (2) bekezdés g) pontjában meghatározottak alapján a Csengődi Napközi Otthonos Óvoda (6222 Csengőd, Béke tér 1.) 2018. szeptember 1.-2023. augusztus 31. időszakra vonatkozó továbbképzési programját jóváhagyja.

**Felelős:** polgármester

**Határidő:** azonnal

**Erről értesül:** óvodavezető